钦定古今图书集成/明伦汇编/氏族典/第579卷 > 《凌迪知万姓统谱》 > 耶律撒葛
## 钦定古今图书集成/明伦汇编/氏族典/第579卷 > 《凌迪知万姓统谱》 > 耶律撒葛

按《辽史皇子表》：“太宗子撒葛，行第二。会同元年，封
太平王。世宗诏许与晋主往复以昆弟礼。穆宗委以
国政。谋乱，令司天魏邻卜日，事觉，贬西北边戍。景宗
即位撒葛惧，窜于大漠，召还，释其罪，封齐王。保宁
四年，病疽薨。赠皇太叔，谥钦靖。”